ข้อบัญญัติองค์การบริหารส่วนตำบลบ้านแหลมเรื่องตลาดพ.ศ.๒๕๖๐ โดยที่เป็นการสมควรตราข้อบัญญัติองค์การบริหารส่วนตำบลบ้านแหลมว่าด้วยตลาดในเขตองค์การบริหารส่วนตำบลบ้านแหลมอาศัยอำนาจตามความในมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๓๕ มาตรา ๓๗ มาตรา ๕๔ มาตรา ๕๕ มาตรา ๕๘ และมาตรา ๖๕แห่งพระราชบัญญัติการสาธารณสุข พ.ศ. ๒๕๓๕ องค์การบริหารส่วนตำบลบ้านแหลมโดยความเห็นชอบของสภาองค์การบริหารส่วนตำบลบ้านแหลมและนายอำเภอบ้านแหลมจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลบ้านแหลม เรื่อง ตลาด พ.ศ.๒๕๖๐ข้อ ๒[๑]ข้อบัญญัตินี้ให้ใช้บังคับในเขตองค์การบริหารส่วนตำบลบ้านแหลมตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาข้อบัญญัติ ข้อบังคับ ประกาศ ระเบียบหรือคำสั่งอื่นใดในส่วนที่ได้ตราไว้แล้วซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ ๔ ในข้อบัญญัตินี้ตลาดหมายความว่า สถานที่ซึ่งปกติจัดไว้ให้ผู้ค้าใช้เป็นที่ชุมนุมเพื่อจำหน่ายสินค้าประเภทสัตว์ เนื้อสัตว์ ผัก ผลไม้ หรืออาหาร อันมีสภาพเป็นของสด ประกอบหรือปรุงแล้วหรือของเสียง่าย ทั้งนี้ไม่ว่าจะมีการจำหน่ายสินค้าประเภทอื่นด้วยหรือไม่ก็ตามและหมายความรวมถึงบริเวณที่จัดให้ไว้สำหรับผู้ค้าใช้เป็นที่ชุมนุมเพื่อจำหน่ายสินค้าประเภทดังกล่าวเป็นประจำหรือเป็นครั้งคราวตามวันที่กำหนดสินค้าหมายความว่า สิ่งของที่ซื้อขายกันอาหารหมายความว่า ของกินหรือเครื่องค้ำจุนชีวิต ได้แก่(๑)วัตถุทุกชนิดที่คนกิน ดื่ม อม หรือนำเข้าสู่ร่างกายไม่ว่าด้วยวิธีใด ๆหรือในรูปลักษณะใด ๆ แต่ไม่รวมถึงยา วัตถุออกฤทธิ์ต่อจิตและประสาทหรือยาเสพติดให้โทษตามกฎหมาย ว่าด้วยการนั้น แล้วแต่กรณี(๒)วัตถุที่มุ่งหมายสำหรับใช้หรือใช้เป็นส่วนผสมในการผลิตอาหารรวมถึงวัตถุเจือปนอาหาร สี และเครื่องปรุงแต่งกลิ่นรสอาหารสดหมายความว่า อาหารประเภทสัตว์ เนื้อสัตว์ ผัก ผลไม้ และของอื่น ๆที่มีสภาพเป็นของสดอาหารสัตว์ชำแหละหมายความว่า อาหารสดประเภทสัตว์ที่มีการชำแหละ ณแผงจำหน่ายอาหารซึ่งจำเป็นต้องใช้น้ำชำระล้างอยู่เสมอ เช่น ปลา กุ้ง ไก่ สัตว์อื่นๆ เป็นต้นอาหารแปรรูปหมายความว่า อาหารสดที่แปรรูป ทำให้แห้ง หรือหมักดอง หรือในรูปอื่น ๆรวมทั้งที่ใช้สารปรุงแต่งอาหารอาหารประเภทปรุงสำเร็จรูปหมายความว่า อาหารที่ได้ผ่านการทำ ประกอบ ปรุง จนสำเร็จพร้อมที่จะรับประทานได้รวมทั้งของหวานและเครื่องดื่มชนิดต่าง ๆ ที่มิได้บรรจุในภาชนะที่ปิดสนิทแผงจำหน่ายอาหารหมายความว่า แผงหรือสถานที่ที่มีการปรุงประกอบอาหารจนสำเร็จที่ผู้บริโภคสามารถซื้อบริโภคได้โดยจะมีการล้างทำความสะอาดอาหารและภาชนะอุปกรณ์ด้วยการล้างตลาดตามหลักสุขาภิบาลหมายความว่า การทำความสะอาดตัวอาคาร แผงขายของในตลาด พื้น ผนัง เพดาน รางระบายน้ำห้องน้ำ ห้องส้วม และบริเวณต่าง ๆ รอบตัวอาคารตลาดให้สะอาด ปราศจากสิ่งปฏิกูลมูลฝอย หยากไย่ ฝุ่นละออง คราบสกปรกและอื่น ๆ รวมทั้งให้มีการฆ่าเชื้อโรคและกำจัดสัตว์พาหะนำโรค ทั้งนี้สารเคมีที่ใช้ต้องไม่มีผลกระทบต่อระบบบำบัดน้ำเสียของตลาดที่หรือทางสาธารณะหมายความว่า สถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้มูลฝอยหมายความว่า เศษกระดาษ เศษผ้า เศษอาหาร เศษสินค้า ถุงพลาสติก ภาชนะที่ใส่อาหารเถ้า มูลสัตว์หรือซากสัตว์ รวมตลอดถึงสิ่งอื่นใดที่เก็บกวาดจากถนนตลาดที่เลี้ยงสัตว์หรือที่อื่นเจ้าพนักงานท้องถิ่นหมายความว่า นายกองค์การบริหารส่วนตำบลบ้านแหลมเจ้าพนักงานสาธารณสุขหมายความว่าเจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติตามพระราชบัญญัติการสาธารณสุขพ.ศ. ๒๕๓๕ข้อ ๕ ห้ามมิให้ผู้ใดจัดตั้งตลาด เว้นแต่จะได้รับใบอนุญาตจากเจ้าพนักงานท้องถิ่นการเปลี่ยนแปลงขยายและลดสถานที่หรือบริเวณที่ใช้เป็นตลาดภายหลังจากที่เจ้าพนักงานท้องถิ่นได้ออกใบอนุญาตให้จัดตั้งตลาดตามวรรคหนึ่งแล้วจะกระทำได้ต่อเมื่อได้รับอนุญาตเป็นหนังสือจากเจ้าพนักงานท้องถิ่นด้วยความในข้อนี้มิให้ใช้บังคับแก่กระทรวงทบวง กรม ราชการส่วนท้องถิ่นหรือองค์กรของรัฐที่ได้จัดตั้งตลาดขึ้นตามอำนาจหน้าที่แต่ในการดำเนินกิจการตลาดจะต้องปฏิบัติเช่นเดียวกับผู้รับใบอนุญาตตามบทบัญญัติอื่นแห่งข้อบัญญัตินี้และพระราชบัญญัติการสาธารณสุขพ.ศ. ๒๕๓๕ ด้วย และให้เจ้าพนักงานท้องถิ่นมีอำนาจกำหนดเงื่อนไขเป็นหนังสือให้ผู้จัดตั้งตลาดตามวรรคนี้ปฏิบัติเป็นการเฉพาะรายก็ได้ข้อ ๖ ตลาดแบ่งออกเป็น ๒ ประเภท ดังนี้(๑) ตลาดประเภทที่ ๑ ได้แก่ตลาดที่มีโครงสร้างอาคารและมีลักษณะที่กำหนดไว้ในข้อ ๘ - ๑๐(๒) ตลาดประเภทที่ ๒ ได้แก่ตลาดที่ไม่มีโครงสร้างอาคารและมีลักษณะที่กำหนดไว้ในข้อ ๑๑ - ๑๘ข้อ ๗ ที่ตั้งของตลาดต้องตั้งอยู่ห่างไม่น้อยกว่า๑๐๐ เมตร จากแหล่งที่ก่อให้เกิดมลพิษของเสียโรงเลี้ยงสัตว์ แหล่งโสโครก ที่กำจัดมูลฝอย อันอาจเป็นอันตรายต่อสุขภาพอนามัย เว้นแต่จะมีวิธีป้องกันซึ่งเจ้าพนักงานสาธารณสุขได้ให้ความเห็นชอบแล้วข้อ ๘ ตลาดประเภทที่ ๑ต้องมีเนื้อที่ตามความเหมาะสม โดยมีส่วนประกอบของสถานที่และสิ่งปลูกสร้าง คืออาคารสิ่งปลูกสร้างสำหรับผู้ขายของ ที่ขนถ่ายสินค้า ส้วมและที่ถ่ายปัสสาวะที่พักรวมมูลฝอย และที่จอดรถตามที่กำหนดในส่วนนี้ข้อ ๙ ตลาดประเภทที่ ๑ต้องจัดให้มีอาคารสิ่งปลูกสร้างสำหรับผู้ขายของ และเป็นไปตามหลักเกณฑ์และสุขลักษณะดังต่อไปนี้(๑)ต้องอยู่ในที่ซึ่งเจ้าพนักงานสาธารณสุขเห็นว่าไม่น่าจะเป็นอันตรายต่อสุขภาพหรือสร้างความเดือดร้อนรำคาญแก่ประชาชน(๒)อาคารต้องสร้างด้วยวัตถุมีความมั่นคงแข็งแรงถูกต้องตามหลักวิชาการและกฎหมายว่าด้วยการควบคุมอาคาร(๓)พื้นที่ต้องสร้างด้วยวัตถุถาวร เรียบน้ำไม่สามารถซึมผ่านหรือกักขังอยู่ได้ง่ายแก่การทำความสะอาด(๔)มีทางระบายน้ำทำด้วยวัตถุถาวรเพื่อรองรับน้ำให้ไหลไปสู่ทางระบายน้ำสาธารณะได้สะดวกทำความสะอาดได้ง่ายและต้องมีระบบการกำจัดน้ำโสโครกหรือน้ำเสียตามความเห็นชอบของเจ้าพนักงานสาธารณสุข(๕)ต้องมีแสงสว่างและการระบายอากาศเพียงพอตามที่เจ้าพนักงานสาธารณสุขกำหนด(๖)ที่วางขายของต้องมีลักษณะ ดังต่อไปนี้(๖.๑)มีพื้นที่ไม่น้อยกว่า ๒ ตารางเมตร สูงจากพื้นตลาดไม่น้อยกว่า ๖๐ เซนติเมตรทำด้วยวัตถุถาวร ทึบ เรียบ มีความลาดเอียงทำความสะอาดได้ง่ายมีทางเข้าแผงของผู้ขายของกว้างไม่น้อยกว่า ๗๐ เซนติเมตรและถูกสุขลักษณะแยกเป็นหมวดหมู่ตามประเภทสินค้าและกำหนดหมายเลขประจำแต่ละหมวดหมู่ตามประเภทที่เห็นได้ชัด(๖.๒)ต้องจัดที่นั่งไว้สำหรับผู้ขายของไว้ให้เหมาะสมแยกต่างหากจากที่วางขายของและสะดวกแก่การเข้าออก(๖.๓)หากจะสร้างที่วางขายของให้มีลักษณะแตกต่างจากที่กำหนดขั้นต้นจะต้องสร้างให้ถูกสุขลักษณะทำความสะอาดได้ง่ายตามความเห็นชอบของเจ้าพนักงานสาธารณสุข(๗) ทางเดินในตลาดต้องมีลักษณะดังต่อไปนี้(๗.๑)ทางเข้าออกต้องมีอย่างน้อย ๑ ทาง กว้างไม่น้อยกว่า ๔ เมตรในกรณีทางเข้าออกตลาดต้องลอดผ่านใต้อาคารอื่นต้องสูงไม่น้อยกว่า ๑.๕๐ เมตร(๗.๒)ทางเดินสำหรับผู้ซื้อของในตลาดต้องกว้างไม่น้อยกว่า ๒ เมตร(๘)ต้องจัดให้มีรั้วหรือเครื่องกั้นล้อมรอบบริเวณตลาดพร้อมจัดทำประตูหรือทางเข้าตามความเห็นชอบของเจ้าพนักงานท้องถิ่น(๙)จัดให้มีส้วมพร้อมเครื่องสุขภัณฑ์และเครื่องใช้ให้มีจำนวนเพียงพอและตั้งอยู่ในบริเวณที่เหมาะสมตามความเห็นชอบของเจ้าพนักงานสาธารณสุข(๑๐)จัดให้มีที่สำหรับวางสินค้าติดตั้งท่อประปา และท่อระบายน้ำทิ้งให้เพียงพอตามคำแนะนำของเจ้าพนักงานสาธารณสุข(๑๑)ต้องปฏิบัติตามข้อกำหนดและข้อแนะนำอื่น ๆ ของเจ้าพนักงานสาธารณสุขเกี่ยวกับที่ตั้งเนื้อที่ แผนผัง และหลักเกณฑ์เกี่ยวกับสิ่งปลูกสร้างและสุขลักษณะของตลาดข้อ ๑๐ ในกรณีที่ที่ตั้งตลาดและการปลูกสร้างในสถานที่นั้นมีลักษณะพิเศษอันได้สุขลักษณะมีระบบการระบายอากาศโดยใช้เครื่องปรับอากาศ เมื่อได้รับความเห็นชอบจากเจ้าพนักงานสาธารณสุขแล้วเจ้าพนักงานท้องถิ่นอาจพิจาณายกเว้นเงื่อนไขรายละเอียดเกี่ยวกับที่ตั้งและการปลูกสร้างในสถานที่นั้นตามที่กำหนดในข้อ ๙ ก็ได้ข้อ ๑๑ ตลาดประเภทที่ ๒ต้องมีเนื้อที่ตามความเหมาะสม และให้มีบริเวณที่จัดไว้สำหรับผู้ขายของ ส้วมที่ถ่ายปัสสาวะและอ่างล้างมือ และที่พักรวมมูลฝอยตามที่กำหนดในส่วนนี้ข้อ ๑๒ บริเวณที่จัดไว้สำหรับผู้ขายต้องมีและเป็นไปตามหลักเกณฑ์และสุขลักษณะดังต่อไปนี้(๑) พื้นต้องเรียบ แข็งแรงทำความสะอาดง่าย และไม่มีน้ำขัง(๒)กรณีที่มีโครงสร้างเฉพาะเสาหลังคาหรือโครงสร้างที่ไม่ถาวร เช่น โครงเหล็กโครงผ้าใบ เป็นต้น ต้องทำด้วยวัสดุที่มั่นคงแข็งแรง(๓)แผงขายสินค้าต้องทำด้วยวัสดุเรียบ ทำความสะอาดง่าย สูงจากพื้นที่ไม่น้อยกว่า ๖๐เซนติเมตร อาจเป็นแผงที่พับเก็บได้ และมีบริเวณสำ หรับผู้ขายของกว้างไม่น้อยกว่า๗๐ เซนติเมตร(๔)ทางเดินในตลาดมีความกว้างไม่น้อยกว่า ๒ เมตร(๕)จัดให้มีน้ำประปาหรือน้ำสะอาดอย่างเพียงพอ และจัดให้มีที่ล้างสำหรับอาหารสดอาหารสัตว์ชำแหละ รวมทั้งแผงจำหน่ายอาหารด้วย(๖)จัดให้มีทางระบายน้ำเฉพาะจุดที่มีการล้างสำหรับบริเวณที่มีการจำหน่ายอาหารสดอาหารสัตว์ชำแหละ และแผงจำหน่ายอาหารในตลาดโดยทำเป็นแบบเปิดด้วยวัสดุถาวร เรียบ มีความลาดเอียง ระบายน้ำได้สะดวกมีบ่อดักมูลฝอย บ่อดักไขมัน บ่อพักน้ำเสีย ก่อนระบายน้ำออกสู่ทางระบายน้ำสาธารณะ ทั้งนี้ต้องไม่ระบายน้ำสู่แหล่งน้ำสาธารณะและไม่ก่อให้เกิดความเดือดร้อนรำคาญแก่ประชาชนข้างเคียงหากมีพื้นที่เกิน ๒,๕๐๐ตารางเมตร จะต้องมีระบบบำบัดน้ำเสียด้วยข้อ ๑๓ ผู้ใดจัดตั้งตลาดต้องจัดให้มีเครื่องอุปกรณ์และสิ่งอื่นอันจำเป็นสำหรับสุขลักษณะของตลาดดังต่อไปนี้(๑)ที่รองรับมูลฝอยและสิ่งปฏิกูลอันได้สุขลักษณะ มีขนาดและจำนวนเพียงพอรวมทั้งตั้งอยู่ในที่ที่เหมาะสม ตามความเห็นชอบของเจ้าพนักงานสาธารณสุข(๒)น้ำสะอาดพร้อมที่เก็บสำรองน้ำให้มีปริมาณเพียงพอ สะดวกแก่การใช้ล้างมือ ล้างสินค้าและล้างตลาด(๓)เครื่องอุปกรณ์ และสิ่งอื่นอันจำเป็นตามที่เจ้าพนักงานสาธารณสุขกำหนดข้อ ๑๔ ผู้ได้รับใบอนุญาตให้จัดตั้งตลาดต้องรักษาความสะอาดของตลาดตลอดจนอุปกรณ์เครื่องใช้ทั้งปวงให้ได้สุขลักษณะและเป็นระเบียบเรียบร้อยดังนี้(๑)ต้องรักษาส้วมให้สะอาดได้สุขลักษณะอยู่เสมอ(๒)ต้องจัดให้มีคนทำความสะอาดจำนวนเพียงพอในการดูแลทำความสะอาดตลาด(๓)ต้องทำการกำจัดมูลฝอยและสิ่งปฏิกูลตามคำแนะนำของเจ้าพนักงานสาธารณสุข(๔)ต้องจัดให้มีแสงสว่างอย่างเพียงพอในตลาด(๕)ต้องดูแลมิให้บุคคลใดใช้ตลาดเป็นที่อาศัยหลับนอน(๖)ต้องจัดเก็บสิ่งของต่าง ๆทั้งปวงให้เรียบร้อยปลอดภัยจากสัตว์นำโรคและสะดวกแก่การทำความสะอาด(๗)ต้องควบคุมดูแลให้ผู้ขายของและผู้ช่วยขายของในตลาดปฏิบัติตามข้อบัญญัตินี้ตามคำแนะนำของเจ้าพนักงานสาธารณสุขและคำสั่งของเจ้าพนักงานท้องถิ่น(๘)ปฏิบัติการอื่น ๆ ตามคำแนะนำของเจ้าพนักงานสาธารณสุขและคำสั่งของเจ้าพนักงานท้องถิ่นข้อ ๑๕ ห้ามผู้ใดวางสิ่งของหรือกระทำการใด ๆเป็นการกีดขวางในตลาดตามทางเดินหรือทางเข้าออก และห้ามกระทำการใด ๆอันเป็นเหตุรำคาญในบริเวณตลาด ดังต่อไปนี้(๑)ห้ามนำสัตว์ทุกชนิดเข้าไปในตลาด ยกเว้นสัตว์ที่นำเข้าไปกักขังไว้ในที่กักขังเพื่อจำหน่าย(๒)ห้ามสะสม หมักหมม หรือเททิ้งสิ่งหนึ่งสิ่งใดในตลาดอันจะทำให้สถานที่สกปรกรุงรังเป็นที่เพาะพันธุ์สัตว์นำโรคหรือเป็นเหตุให้เกิดกลิ่นเหม็น(๓)ห้ามก่อหรือจุดไฟไว้ในลักษณะซึ่งเป็นที่เดือดร้อนรำคาญหรือน่าจะเกิดอันตรายขึ้น(๔)ทำให้น้ำสะอาดสำหรับใช้ในตลาดเกิดการสกปรกขึ้นจนเป็นเหตุให้เสื่อมหรืออาจเป็นอันตรายต่อสุขภาพ(๕)ถ่าย เท ทิ้ง หรือทำให้มีขึ้นซึ่งมูลฝอยหรือสิ่งปฏิกูลในที่อื่นนอกจากที่ซึ่งจัดไว้สำหรับการกำจัดมูลฝอยหรือสิ่งปฏิกูล(๖)เหตุเดือดร้อนรำคาญอื่น ๆ ตามที่เจ้าพนักงานสาธารณสุขกำหนดข้อ ๑๖ ให้เปิดตลาดตั้งแต่เวลา ๐๓.๐๐ น.และปิดตลาดเมื่อถึงเวลา ๒๑.๐๐ น.เว้นแต่เจ้าพนักงานท้องถิ่นจะได้มีคำสั่งกำหนดเป็นอย่างอื่นข้อ ๑๗ ในการเข้าขายของในตลาดผู้ขายของและผู้ช่วยขายของต้องปฏิบัติดังนี้(๑)วางสิ่งของอยู่ในขอบเขตที่วางขายของซึ่งได้จัดเตรียมไว ห้ามวางของสูงเกินกว่า๑.๕๐ เมตร จากระดับพื้นตลาด เว้นแต่จะได้รับการเห็นชอบจากเจ้าพนักงานสาธารณสุขก่อน(๒)วางสินค้าให้ถูกต้องตามที่ที่จัดไว้สำหรับสินค้าประเภทนั้น ๆ(๓)แต่งกายให้เรียบร้อยตามแบบที่เจ้าพนักงานสาธารณสุขกำหนด(๔) จัดให้มีที่รองรับมูลฝอยและสิ่งปฏิกูลที่ถูกสุขลักษณะตามตำแนะนำของเจ้าพนักงานสาธารณสุขไว้ประจำที่วางขายของของตน(๕)ปฏิบัติการอื่น ๆตามคำแนะนำของเจ้าพนักงานสาธารณสุขและคำสั่งของเจ้าพนักงานท้องถิ่นข้อ ๑๘ ผู้ขายอาหารและผู้ช่วยขายอาหารในตลาดต้องถือปฏิบัติดังนี้(๑)ปฏิบัติตามเงื่อนไขที่กำหนดในข้อ ๑๗(๒)ต้องใช้เครื่องปกปิดอาหาร ภาชนะอุปกรณ์ และเครื่องใช้ต่าง ๆ ให้พ้นจากฝุ่นละอองแมลง และสัตว์นำโรครวมทั้งต้องรักษาเครื่องปกปิดอาหารนั้นให้สะอาดและใช้การได้ดีอยู่เสมอ(๓)ต้องใช้น้ำสะอาดในการปรุง แช่ ล้างอาหาร และภาชนะเครื่องใช้ต่าง ๆ(๔)ใช้ภาชนะหรือวัสดุที่สะอาดใส่หรือห่ออาหารให้แก่ผู้ซื้อ(๕)ไม่ใช้บุคคลที่ป่วยหรือมีเหตุควรเชื่อว่าป่วยเป็นโรคติดต่อ ให้ทำการขาย ประกอบหรือปรุงอาหาร(๖)ต้องหยุดทำการขาย ประกอบหรือปรุงอาหารเมื่อทราบหรือมีเหตุอันควรทราบว่าตนป่วยเป็นโรคหรือเป็นพาหะของโรคติดต่อ(๗)ปฏิบัติการอื่นให้ถูกต้องด้วยสุขลักษณะและความเป็นระเบียบเรียบร้อยตามคำแนะนำของเจ้าพนักงานสาธารณสุขและคำสั่งของเจ้าพนักงานท้องถิ่นข้อ ๑๙ ผู้ประสงค์จะขอรับใบอนุญาตจัดตั้งตลาดให้ยื่นคำขอต่อเจ้าพนักงานท้องถิ่นตามแบบ ตล. ๑ พร้อมด้วยแผนผังบริเวณและหลักฐานการปลูกสร้างอาคารโดยชอบด้วยกฎหมายว่าด้วยการควบคุมอาคารรวมทั้งเอกสารอื่นที่เจ้าพนักงานท้องถิ่นกำหนดข้อ ๒๐ เมื่อเจ้าพนักงานท้องถิ่นได้ตรวจสอบความถูกต้องและความสมบูรณ์ของคำขอแล้วปรากฏว่าถูกต้องตามหลักเกณฑ์ วิธีการเงื่อนไขที่กำหนดไว้ก็ให้ออกใบอนุญาตให้ตามแบบตล. ๒ข้อ ๒๑ ให้เจ้าพนักงานท้องถิ่นเรียกเก็บค่าธรรมเนียมใบอนุญาตให้จัดตั้งตลาดตามบัญชีอัตราค่าธรรมเนียมท้ายข้อบัญญัตินี้ผู้ใดรับใบอนุญาตต้องชำระค่าธรรมเนียมภายในกำหนด ๑๕ วันนับแต่วันที่ผู้ได้รับใบอนุญาต ผู้แทน หรือผู้รับมอบอำนาจจากผู้ได้รับใบอนุญาตได้รับหนังสือแจ้งจากเจ้าพนักงานท้องถิ่นการแจ้งตามวรรคหนึ่งให้เจ้าพนักงานท้องถิ่นทำเป็นหนังสือให้ผู้ได้รับใบอนุญาตผู้แทนหรือผู้ได้รับมอบอำนาจจากผู้ได้รับใบอนุญาตทราบในกรณีทีไม่พบตัวหรือไม่ยอมรับหนังสือให้ส่งหนังสือโดยทางไปรษณีย์ตอบรับหรือปิดหนังสือนั้นไว้ในที่เปิดเผยเห็นได้ง่าย ณ ภูมิลำเนาหรือสำนักทำการของผู้ต้องรับหนังสือ และให้ถือว่าผู้นั้นได้ทราบหนังสือดังกล่าวแล้วตั้งแต่เวลาหนังสือไปถึงหรือปิดหนังสือแล้วแต่กรณี หากไม่มาภายในกำหนดเวลาดังกล่าว โดยไม่มีเหตุอันสมควรถือว่า สละสิทธิ์ข้อ ๒๒ บรรดาใบอนุญาตที่ออกให้ตามข้อบัญญัตินี้ให้มีอายุ๑ ปี นับแต่วันที่ออกใบอนุญาตแสดงใบอนุญาตไว้ในที่เปิดเผยและให้ใช้ได้เพียงในเขตอำนาจขององค์การบริหารส่วนตำบลบ้านแหลมเท่านั้นข้อ ๒๓ หากปรากฏว่าใบอนุญาตสูญหาย ถูกทำลายหรือชำรุดในสาระสำคัญ ผู้ได้รับใบอนุญาตจะต้องยื่นคำขอต่อเจ้าหน้าที่พนักงานท้องถิ่นเพื่อขอรับใบแทนใบอนุญาตภายใน๑๕ วัน นับตั้งแต่วันได้รับทราบถึงการสูญหาย ถูกทำลาย หรือชำรุดในสาระสำคัญ แล้วแต่กรณีพร้อมด้วยหลักฐานต่อไปนี้(๑)เอกสารสำเนาบันทึกข้อความต่อพนักงานเจ้าหน้าที่แห่งท้องที่ที่ใบอนุญาตสูญหาย(๒)ใบอนุญาตฉบับเดิม กรณีถูกทำลายหรือชำรุดในสาระสำคัญข้อ ๒๔ การออกใบแทนใบอนุญาตให้เจ้าพนักงานท้องถิ่นดำเนินการตามหลักเกณฑ์ วิธีการ และเงื่อนไขดังนี้(๑)การออกใบแทนใบอนุญาตให้ใช้แบบ ตล. ๒ โดยประทับตราคำว่า ใบแทนกำกับไว้และลงวัน เดือน ปี ที่ออกใบแทนพร้อมทั้งลงลายมือชื่อเจ้าพนักงานท้องถิ่นหรือผู้ที่ได้รับมอบหมายจากเจ้าพนักงานท้องถิ่นในใบแทนและต้นขั้วใบแทน(๒)บันทึกด้านหลังใบอนุญาตเดิม ระบุสาเหตุการสูญหาย ถูกทำลายหรือชำรุดในสาระสำคัญของใบอนุญาตเดิม พร้อมทั้งระบุเล่มที่เลขที่ วัน เดือน ปี ของใบแทนใบอนุญาตที่ออกให้ใหม่ข้อ ๒๕ เมื่อผู้ได้รับใบอนุญาตประสงค์จะขอต่อใบอนุญาตให้ยื่นคำขอต่อเจ้าหน้าที่พนักงานท้องถิ่นตามแบบ ตล. ๓พร้อมกับชำระค่าธรรมเนียมก่อนใบอนุญาตสิ้นอายุการต่อใบอนุญาตให้ทำได้คราวละ ๑ ปีนับตั้งแต่วันถัดจากวันที่ใบอนุญาตสิ้นอายุข้อ ๒๖ การชำระค่าธรรมเนียมตามข้อบัญญัตินี้ผู้ได้รับใบอนุญาตจะต้องชำระภายในเวลาที่กำหนดไว้หากมิได้ชำระภายในเวลาที่กำหนดจะต้องเสียค่าปรับเพิ่มขึ้นอีกร้อยละ ๒๐ของยอดเงินค่าธรรมเนียม เว้นแต่ผู้ได้รับใบอนุญาตจะได้บอกเลิกการดำเนินกิจการนั้นก่อนถึงกำหนดที่จะต้องชำระค่าธรรมเนียมดังกล่าวข้อ ๒๗ ให้ใช้แบบพิมพ์ต่าง ๆที่กำหนดท้ายข้อบัญญัติ ดังต่อไปนี้(๑)คำขอรับใบอนุญาตจัดตั้งตลาดให้ใช้ตามแบบ ตล. ๑(๒)ใบอนุญาตให้จัดตั้งตลาดให้ใช้ตามแบบ ตล. ๒(๓)คำขอต่ออายุใบอนุญาตจัดตั้งตลาดให้ใช้ตามแบบ ตล. ๓(๔) คำร้องหรือคำขออื่นใดนอกจากที่ระบุข้างต้น(๑) - (๓) ให้ใช้ตามแบบคำร้องทั่วไปข้อ ๒๘ บรรดาใบอนุญาตจัดตั้งตลาดซึ่งได้ออกให้ก่อนวันใช้ข้อบัญญัตินี้ให้คงใช้ต่อไปจนสิ้นอายุใบอนุญาตนั้นข้อ ๒๙ ในกรณีที่ปรากฏว่าผู้รับใบอนุญาตตามข้อบัญญัตินี้ไม่มาปฏิบัติหรือปฏิบัติไม่ถูกต้องตามบทแห่งพระราชบัญญัติการสาธารณสุขพ.ศ. ๒๕๓๕ กฎกระทรวงที่ออกตามพระราชบัญญัติการสาธารณสุข พ.ศ. ๒๕๓๕หรือข้อบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับอนุญาตตามข้อบัญญัตินี้เจ้าพนักงานท้องถิ่นมีอำนาจสั่งพักใช้ใบอนุญาตได้ภายในเวลาที่เห็นสมควรแต่ต้องไม่เกินสิบห้าวันข้อ ๓๐ เจ้าพนักงานท้องถิ่นมีอำนาจออกคำสั่งเพิกถอนใบอนุญาตเมื่อปรากฏว่าผู้รับใบอนุญาต(๑)ถูกสั่งพักใช้ใบอนุญาตตั้งแต่สองครั้งขึ้นไปและมีเหตุที่จะต้องถูกสั่งพักใช้ใบอนุญาตอีก(๒) ต้องคำพิพากษาถึงที่สุดว่าได้กระทำความผิดตามพระราชบัญญัติการสาธารณสุขพ.ศ. ๒๕๓๕(๓)ไม่ปฏิบัติหรือปฏิบัติไม่ถูกต้องตามบทแห่งพระราชบัญญัติการสาธารณสุข พ.ศ. ๒๕๓๕กฎกระทรวงที่ออกตามพระราชบัญญัติการสาธารณสุข พ.ศ. ๒๕๓๕ หรือข้อบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตตามข้อบัญญัตินี้และการไม่ปฏิบัติหรือปฏิบัติไม่ถูกต้องนั้นก่อให้เกิดอันตรายอย่างร้ายแรงต่อสุขภาพของประชาชนหรือมีผลกระทบต่อสภาวะความเป็นอยู่ที่เหมาะสมกับการดำรงชีพของประชาชนข้อ ๓๑ ให้เจ้าพนักงานท้องถิ่นและเจ้าพนักงานสาธารณสุขมีอำนาจตามพระราชบัญญัติการสาธารณสุขพ.ศ. ๒๕๓๕ข้อ ๓๒ ผู้ใดจัดตั้งตลาดโดยไม่ได้รับใบอนุญาตจากเจ้าพนักงานท้องถิ่นเปลี่ยนแปลงขยายหรือลดสถานที่หรือบริเวณที่ใช้เป็นตลาดภายหลังที่เจ้าพนักงานท้องถิ่นได้ออกใบอนุญาตให้จัดตั้งตลาดไว้แล้วโดยไม่ได้รับใบอนุญาตเป็นหนังสือจากเจ้าพนักงานท้องถิ่นต้องระวางโทษตามบทกำหนดโทษแห่งพระราชบัญญัติการสาธารณสุขพ.ศ. ๒๕๓๕ หรือปรับไม่เกินหนึ่งหมื่นบาทข้อ ๓๓ ผู้รับใบอนุญาตให้จัดตั้งตลาดผู้ใดไม่ปฏิบัติตามหลักเกณฑ์และวิธีการเกี่ยวกับการดูแลรักษาความสะอาดเรียบร้อยภายในตลาดให้ถูกต้องตามสุขลักษณะและอนามัยการจัดให้มีที่รวบรวมเรื่องกำจัดสิ่งปฏิกูลหรือมูลฝอย การระบายน้ำทิ้งการระบายอากาศการจัดให้มีการป้องกันการระบาดของโรคติดต่อตามที่กำหนดในข้อบัญญัติมีความผิดต้องระวางโทษตามบทกำหนดโทษแห่งพระราชบัญญัติการสาธารณสุขพ.ศ. ๒๕๓๕ หรือปรับไม่เกินหนึ่งหมื่นบาทข้อ ๓๔ ผู้ขายของหรือผู้ช่วยขายของในตลาดผู้ใดไม่ปฏิบัติให้ถูกต้องตามหลักเกณฑ์ที่กำหนดในข้อบัญญัตินี้ต้องระวางโทษปรับไม่เกินหนึ่งพันบาทข้อ ๓๕ บรรดากิจการตลาดที่มีอยู่ก่อนข้อบัญญัตินี้ใช้บังคับให้ปฏิบัติตามหลักเกณฑ์ของข้อบัญญัติภายใน๙๐ วัน นับแต่วันที่ข้อบัญญัตินี้ใช้บังคับในเขตองค์การบริหารส่วนตำบลบ้านแหลมข้อ ๓๖ ให้นายกองค์การบริหารส่วนตำบลบ้านแหลมรักษาการให้เป็นไปตามข้อบัญญัตินี้และมีอำนาจออกระเบียบ ประกาศ ข้อบังคับ หรือคำสั่งใด ๆ เพื่อปฏิบัติการให้เป็นไปตามข้อบัญญัตินี้ประกาศณ วันที่ ๒๘ กุมภาพันธ์ พ.ศ. ๒๕๖๐พิสิษฐ์แผนประไพนายกองค์การบริหารส่วนตำบลบ้านแหลม[เอกสารแนบท้าย]๑. แบบคำขอรับใบอนุญาตจัดตั้งตลาด(แบบ ตล. ๑)๒. ใบอนุญาตจัดตั้งตลาด (แบบ ตล. ๒)๓.คำขอต่ออายุใบอนุญาตจัดตั้งตลาด (แบบ ตล. ๓)๔. แบบคำร้องทั่วไป๕. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลบ้านแหลมเรื่อง ตลาด พ.ศ. ๒๕๖๐(ดูข้อมูลจากภาพกฎหมาย)ปุณิกา/จัดทำ๑๙พฤษภาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๓๖ ง/หน้า ๑๔๒/๑๙ กุมภาพันธ์ ๒๕๖๑